
Sak 1 Foresattes medbestemmelse
Siden klubben vår består av svært mange barn under 15 år, som ikke har stemmerett ref. EILs vedtekter, fremmes det forslag om at årsmøtet vedtar følgende for innebandygruppen:
«Foreldrene til barn under 15 år har møte- og stemmerett (en stemme per barn) i Ellingsrud Innebandys fora, i kraft av å være foreldre til barn som er medlem av klubben, men ikke er stemmeberettiget (Være seg årsmøte, ekstraordinært årsmøte osv.).» 

Sak 2 Trenerforum
Trenere og lagledere er i en utsatt posisjon, og har opplevd krevende perioder. Det er behov for et forum hvor man kan søke hjelp, støtte eller avlastning ved behov. Videre er det også behov for å drive videreutvikling av de trenerne vi har. Det foreslås derfor at det månedlig holdes et møte for lagledere og trenere, slik at man kan dele erfaringer og hjelpe hverandre til å finne bedre løsninger på utfordringer som oppstår i rollen som lagleder/trener. Det vil være en fordel om møtet ledes av en som har en del erfaring fra innebandy eller trenerrollen fra tidligere (F.eks. sportslig leder i styret). 

Sak 3 Varamedlemmer i styre
Siden styret det siste året har hatt redusert bemanning, på grunn av frafall i løpet av valgperioden, anmodes Årsmøtet å vedta følgende: 
«I tillegg til de styremedlemmene som allerede sitter i styret, skal det velges 2 vararepresentanter. Disse deltar på styremøter som øvrige styremedlemmer, men har ingen spesielle oppgaver. I 2019 velges det en person for 1 år, og en person for 2 år. Fra og med 2020 velges vararepresentanter for 2 år av gangen. Disse representantene kan tre inn i styret dersom noen frafaller sitt verv».
 
